Роналдо предпочете да си остане вкъщи, докато награждават Меси
Начало > Роналдо предпочете да си остане вкъщи, докато награждават Меси
12:40, 24 сеп 19 / Спорт 25 1190 Автор: Topnovini
На снимката Роналдо чете книга на бразилския доктор и писател Лаир Рибейро. Португалецът дотолкова се е впечатлил от автора, че дори цитира част от произведението в Instagram.
Междувременно ФИФА оповести вота на всички участници, гласували за наградата на най-добър играч на годината на световната футболна централа. При кого да отиде престижното отличие гласуват капитаните и селекционерите на националите отбори плюс определени футболни журналисти.
Роналдо е пропуснал и двамата си основни конкуренти в своята тройка - Лионел Меси и Върджил ван Дайк , като е поставил на първо място Матайс де Лихт, а след него Френки де Йонг и Килиан Мбапе.
Меси от своя страна за първи поставя Роналдо в своята тройка, но не е гласувал за основния си опонент Ван Дайк. Аржентинецът е поставил Садио Мане на първа позиция, Роналдо на втора и Де Йонг на трета. Ван Дайк от своя страна е дал най-много точки на Меси, а след това е наредил двама свои съотборници в Ливърпул - Салах и Мане.
Селекционерът на българския национален отбор Красимир Балъков е подредил по следния начин своята анкетна карта: Меси, Роналдо, Салах, докато капитанът на "лъвовете" Ивелин Попов е заложил на Меси, Роналдо и Ван Дайк.
футбол Кристиано Роналдо Лионел Меси награда